అనుష్క సేన్

అనుష్క సేన్ (జననం 2002 ఆగస్టు 4) భారతీయ టెలివిజన్ నటి, మోడల్. పిల్లల ఫాంటసీ షో బాల్ వీర్‌లో మెహర్ పాత్రను పోషించింది. ఆమె టెలివిజన్ ధారావాహిక ఖూబ్ లడీ మర్దానీ - ఝాన్సీ కీ రాణిలో మణికర్ణికా రావు/రాణి లక్ష్మీ బాయి పాత్రలను పోషించింది.

 వ్యక్తిగత జీవితం 
రాంచీలో బెంగాలీ బైద్య కుటుంబంలో అనుష్క సేన్ జన్మించింది, తర్వాత వారి కుటుంబం ముంబై మారింది. ఆమె కందివాలిలోని ర్యాన్ ఇంటర్నేషనల్ స్కూల్‌లో చదువుకుంది. కామర్స్ విద్యార్థిగా 12వ తరగతి సిబిఎస్ఈ బోర్డు పరీక్షలో ఆమె 89.4% మార్కులు సాధించింది. 2021 నాటికి, ఆమె ముంబైలోని ఠాకూర్ కాలేజ్ ఆఫ్ సైన్స్ అండ్ కామర్స్‌లో ఫిల్మోగ్రఫీలో డిగ్రీ చదువుతోంది.

 కెరీర్ 
ఆమె 2009లో జీ టీవీ సీరియల్ యహాన్ మైన్ ఘర్ ఘర్ ఖేలీతో బాలనటిగా కెరీర్ ప్రారంభించింది. ఆమె మొదటి మ్యూజిక్ వీడియో హమ్కో హై ఆషా విడుదలైంది. 2012లో, ఆమె టీవీ సీరియల్ బాల్ వీర్‌లో మెహర్ పాత్రను పోషించి పాపులర్ అయ్యింది. 2015లో, ఆమె బాలీవుడ్ చిత్రం క్రేజీ కక్కాడ్ ఫ్యామిలీలో నటించింది.

ఆమె టీవీ సీరియల్స్ ఇంటర్నెట్ వాలా లవ్, డెవాన్ కే దేవ్, మహదేవ్ లలో నటించింది. ఆమె పీరియాడికల్ డ్రామా ఫిల్మ్ లిహాఫ్: ది క్విల్ట్‌లో చేసింది. సమ్మదిత్తి అనే షార్ట్ ఫిల్మ్‌లో కూడా ఆమె నటించింది. 2020లో ఆమె అప్నా టైమ్ భీ ఆయేగా అనే టీవీ షోలో లీడ్‌గా ఉంది. ఆమె అనేక మ్యూజిక్ వీడియోలలో కూడా చేసింది.

ఆమె 2019 సిరీస్ ఖూబ్ లాడీ మర్దానీ - ఝాన్సీ కి రాణిలో మణికర్ణికా రావు/రాణి లక్ష్మీ బాయి అనే చారిత్రక పాత్ర పోషించినందుకు ప్రసిద్ది చెందింది.

మే 2021లో, ఆమె స్టంట్-ఆధారిత రియాలిటీ టీవీ షో ఫియర్ ఫ్యాక్టర్: ఖత్రోన్ కే ఖిలాడీ 11లో పాల్గొన్నది. ఈ షోలో పార్టిసిపెంట్లలో అతి పిన్న వయస్కురాలు ఆమె.

 మూలాలు 
వర్గం:2002 జననాలు
వర్గం:భారతీయ సినిమా నటీమణులు
వర్గం:భారతీయ టెలివిజన్ నటీమణులు
వర్గం:భారతీయ వెబ్ సిరీస్ నటీమణులు
వర్గం:హిందీ సినిమా నటీమణులు
వర్గం:హిందీ టెలివిజన్ నటీమణులు
వర్గం:భారత గేమ్ షోలలో పోటీదారులు
వర్గం:భారతీయ రియాలిటీ టెలివిజన్ సిరీస్‌ పోటీదారులు